钦定古今图书集成/明伦汇编/闺媛典/第220卷 > 葛时荣妻罗氏
## 钦定古今图书集成/明伦汇编/闺媛典/第220卷 > 葛时荣妻罗氏

按《兴化县志》：“罗氏，医官葛时荣妻。事两继姑姚氏、聂
氏尽孝谨。时荣病卧三年，氏昼夜不离左右。夫亡，罗
年二十，几以身殉，已乃忍死字孤，又抚孤侄男女一
切嫁娶，皆同己出。饔飧不继，朝夕绩纺以佐之。历五
十三年，教子琨植皆成立，克世其家学。年八十卒。县
令赵璠请表其闾。”